**PARTNERIŲ PATEIKTŲ PASTABŲ DĖL PATIKSLINTO PASIŪLYMŲ DĖL PROJEKTŲ ATRANKOS KRITERIJŲ NUSTATYMO IR KEITIMO PROJEKTO PAGAL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS PRIORITETO ĮGYVENDINIMO PRIEMONĘ 04.3.2-LVPA-K-102 „ŠILUMOS TIEKIMO TINKLŲ MODERNIZAVIMAS IR PLĖTRA“ DERINIMO LENTELĖ**

|  |  |  |
| --- | --- | --- |
| **Eil. Nr.** | Pateiktos pastabos ir pasiūlymai | Išvadų, pasiūlymų ir pastabų vertinimai bei komentarai |
| **1.** | **Lietuvos energetikos instituto 2017 m. gegužės 26 d. el. paštu pateikta pastaba** | |
| 1.1. | Teikiamame dokumento projekte renovavimo projektų atrankos 4 kriterijus apibrėžiamas kaip santykinių norminių šilumos nuostolių sumažėjimas, tačiau praktikoje gali būti taip, kad eksploatuojamų ir numatomų renovuoti tinklų nuostoliai nebeatitinka norminių nuostolių, o yra didesni dėl blogos izoliacijos ar neveikiančio drenažo.  Šiuo atveju pareiškėjams turėtų būti leista nuostolių sumažėjimą apskaičiuoti naudojant faktinius eksploatacinius nuostolius, nustatytus pagal Šilumos tiekimo vamzdynuose patiriamų šilumos nuostolių nustatymo metodiką. Tai leistų objektyviau atrinkti prioritetinius šilumos tinklų renovavimo projektus lyginant su vien tik norminių nuostolių sumažinimu. | ***Neatsižvelgta.***  Lietuvos Respublikos energetikos ministerijos nuomone, negalima lyginti skirtingais būdais apskaičiuotų reikšmių, šiuo atveju, – bandymais nustatytos esamos padėties (**faktiniai eksploataciniai nuostoliai)** ir teorinės, skaičiavimais nustatytos padėties po projekto įgyvendinimo (**norminiai šilumos nuostoliai)**.  Atkreiptinas dėmesys, kad projektų atrankos kriterijus Nr. 3 „Nuostolingesnių šilumos tiekimo tinklų modernizavimas“suteikia prioritetą projektams, įgyvendinamiems problemiškesnėse centralizuoto šilumos tiekimo sistemose, t. y. kur patiriami didesni šilumos nuostoliai dėl paminėtų priežasčių. |